ΔΥΝΑΜΗ ΣΕ ΗΜΙΚΥΚΛΙΟ
Ένα αγώγιμο σύρμα έχει καμφθεί ώστε να σχηματίζει ημικύκλιο με ακτίνα R όπως στο σχήμα. Το σύρμα βρίσκεται εντός ομογενούς μαγνητικού πεδίου έντασης Β, το οποίο είναι κάθετο στην επιφάνεια του σύρματος, και έχει τις μαγνητικές του γραμμές από τον αναγνώστη προς την σελίδα. Ξεκινάμε να διαρρέουμε το σύρμα με ηλεκτρικό ρεύμα Ι, από τα δύο του άκρα, με φορά από το αριστερό προς το δεξί. Πόση θα είναι η συνισταμένη δύναμη που θα δέχεται το σύρμα?










1ος Τρόπος Λύσης (Μαθητές)
Θα μπορούσαμε λόγω συμμετρίας να ισχυριστούμε ότι η δύναμη που δέχεται το αγώγιμο σύρμα, είναι ίδια με αυτή που θα δέχεται ένας αγωγός, ενωμένος με τα δύο άκρα. Επειδή είναι ευθύγραμμος, η δύναμη είναι Laplace και άρα:


2ος Τρόπος Λύσης (Μαθητές)
Το σχολικό βιβλίο αναφέρει δυνάμεις μονάχα για ευθύγραμμους αγωγούς. Ας χωρίσουμε λοιπόν το αγώγιμο σύρμα σε πολλούς μικρούς ευθύγραμμος αγωγούς μήκους dl ο κάθε ένας. Η δύναμη είναι γνωστή και ίση με:

Αναλύουμε σε δύο άξονες. Οι οριζόντιες συνιστώσες λόγω συμμετρίας εξουδετερώνονται. Δηλαδή η συνισταμένη δύναμη οφείλεται μονάχα στις κατακόρυφες συνιστώσες. Επειδή η κάθε στοιχειώδης δύναμη είναι ανάλογη του μήκους dl και σύμφωνα με την παραπάνω αναφορά, μπορούμε να γράψουμε ότι τα τμήματα τα οποία συνεισφέρουν στην δύναμη είναι οι προβολές των dl στον οριζόντιο άξονα. Αν θ είναι η γωνία του σχήματος τότε, τα ζητούμενα τμήματα είναι:θ


Αν αθροίσουμε κάθε ένα από αυτά τα στοιχειώδη τμήματα, προφανώς θα δώσουν μήκος 2R. Άρα έχουμε:


3ος Τρόπος Λύσης (όχι για μαθητές)
Έστω ηλεκτρόνιο q, που κινείται με ταχύτητα u εντός του σύρματος. Επιδέχεται δύναμη Lorentz, μέτρου:

Σε χρονικό διάστημα dt έχει διανύσει dl. Έτσι γράφουμε:

Όπως αναφέραμε προηγουμένως, μας ενδιαφέρουν μονάχα οι συνιστώσες στον άξονα κατακορύφως, άρα:


4ος Τρόπος Λύσης (Γενικός)
Θα αποδείξουμε ότι ανεξαρτήτως του σχήματος του αγωγού, η συνισταμένη δύναμη αντιστοιχεί στην δύναμη Laplace που δέχεται ένας ευθύγραμμος αγωγός που ενώνει τα δύο άκρα. Η δύναμη δίνεται με ολοκλήρωμα:

Στο εξωτερικό γινόμενο συμβολίζουμε με μαύρα γράμματα τους διανυσματικούς όρους. Αφού το πεδίο είναι ομογενές, το ρεύμα σταθερό, και ικανοποιούνται οι διανυσματικές συνθήκες, μπορούμε να γράψουμε:

Εφόσον έχουμε διανυσματική και κλειστό ολοκλήρωμα, τότε το dr όταν ολοκληρωθεί, θα δώσει διανυσματική διαφορά, ως εξής:

Βλέπουμε δηλαδή ότι προκύπτει η Laplace σε ευθύγραμμο αγωγό. Άρα μπορούμε να πούμε ότι η δύναμη που προκαλείται είναι ίση με την δύναμη που δέχεται ένας ευθύγραμμος αγωγός, που διαρρέεται από το ίδιο ρεύμα Ι, και έχει μήκος που αντιστοιχεί στην απόσταση των δύο ακρών. Όταν αναφερόμαστε σε κλειστές επιφάνειες, τότε ο πρώτος όρος του εξωτερικού γινομένου είναι μηδέν, άρα και η δύναμη είναι μηδενική. Χαρακτηριστικό παράδειγμα αποτελεί ένας κυκλικός αγωγός που επιδέχεται μηδενική δύναμη λόγω αμοιβαίων εξουδετερώσεων. 
Η γενίκευση οφείλεται στον φυσικό κ. Γιάννη Κυριακόπουλο και τον φυσικό κ. Νίκο Παναγιωτίδη

Παρατήρηση
Όσο όμορφη και να είναι συμμετρία, δεν διακατέχεται από την ίδια «ισχύ» με την τελευταία λύση. Είναι ίσως επικίνδυνα ελκυστική και γι’ αυτό υπερέχει η μαθηματική απόδειξη εξασφαλίζοντας την απουσία πιθανής απροσεξίας. 

